Odense den 2. august 2012

Kære kursister,

Velkommen til det første teoretiske specialespecifikke (TS) kursus: **Introduktionskursus**.

Kurset har det formål at give jer en generel introduktion til specialet samt til hoveduddannelsesforløbet. Andre vigtige mål er at give en opdatering af den basale pato-anatomiske viden, håndtering af dagligdags rutiner (ex. frys, makro-, mikroskopi og kodning), obduktioner og forskningsmuligheder. Nogle af emnerne bygger derfor videre på kendt stof (ex. udskæring og obduktioner) medens andre i højere grad giver jer en introduktion til emner, som bliver gennemgået mere detaljeret på de øvrige TS-kurser (ex. molekylærbiologiske teknikker).

Kurset afholdes på Odense Universitetshospital mandag den 17. – onsdag den 19. september 2012. Bemærk at undervisningen foregår på Afdeling for klinisk patologi om mandagen og i patienthotellet tirsdag og onsdag (se programmet). Frokost, kaffe/te, frugt og kage serveres.

Mange af jer kender ikke hinanden i forvejen, men det kommer I til, da I formentligt kommer til at få de fleste af TS-kurserne sammen. For at lære hinanden bedre at kende får I én hjemmeopgave: I skal forberede 1-2 powerpoint-slides, hvor I kort fortæller lidt om jer selv på 1-2 minutter. *Materialet skal sendes til mig på mail:*

*doris.schledermann@ouh.regionsyddanmark.dk senest mandag den 10. september.*

Desuden håber Trine Plesner og jeg, at I alle har lyst til at tage med ud at spise mandag den 17. september på Brasseriet Klitgaard, der ligger centralt i byen (www.klitgaarden-odense.dk). Giv besked til mig pr. mail senest mandag den 27. august om I kan deltage. Middagen er for egen regning, men maden er god og ikke så dyr.

I skal huske at medbringe kursusbevis til attestation for deltagelse i kurset. Kursusbeviset kan printes fra danskpatologi.dk (vælg: uddannelse – speciallægeuddannelse – portefølge).

På gensyn i Odense den 17. september!

På vegne af underviserteamet,

Doris Schledermann

*(tlf: mobil 2225-0635/ arbejde 6541-4823)*